OpenLLM-France/wikimedia huggingface dataset:
# Catalina Lercaro

Catalina Lercaro (XVI. mendea) Kanariar uhartetan jaiotako emakumea zen. Haren familiak, Lercarotarrak, Italian zuen jatorria eta San Cristóbal de La Laguna, Tenerife uhartean, izen handia izan zuen. Gaur egun, Catalina Kanariar Uhartetako mamu ezagunena da.

## Historia

Lercaro familia Genovako merkatariak ziren. Teneriferen konkista ondoren uharte horretan lekuratu ziren. Familiaren alaba, Catalina, aberats zahar batekin ezkontzera behartu zuten. Baina Catalina gizon harekin ez zegoen gusturaz eta ezkontzaren egun berean buruaz beste egitea deliberatu zuen. Eta horrela egin zuen, jauregiaren putzuan haren burua botaz. Gaur egun, 1993tik, etxe horretan La Lagunako Tenerifeko Historia Museoa dago. Ondoren, Lercarotarrak La Orotavara joan ziren bizitzera

## Kondaira

Kondairaren arabera neskaren gorpua etxeko gela batean lurperatuta dago zeren eta elizak hilerrian lurperatzearen aurka baitzegoen (bere buruaz beste egiten zutenak ezin ziren lur bedeinkatuan lurperatu). Geroztik, herriaren esanetan, etxe horretan gauza arraroak gertatzen dira: zaratak entzuten dira, argiak ikusten dira, aire bufadak nabarmenak dira... Askoren ustez, Catalinaren mamuak eraikuntzan jarraitzen du.

## Erreferentziak

* ↑ http://www.eldia.es/2003-11-09/laguna/laguna9.htm
* ↑ http://cuentosyleyendastenerife.blogspot.com
* ↑ http://web.eldia.es/laguna/2011-12-04/1-medium-halla-casa-Lercaro-cuerpo-fantasma-Catalina.htm

## Kanpo estekak

* (Gaztelaniaz): Unibertsitateko ikertzaileen iritzia.
* Datuak: Q5051271
# Catalina Alastuey

Catalina Alastuey Garaikoetxea (Iruñea, 1899ko abenduaren 26a - ?) Emakume Abertzale Batzako kidea izan zen, goi mailako ardurak hartuz. EAJ alderdian ere hainbat aldiz ordezkari izan zen batzar nazionaletan. Irakaslea izan zen Iruñeko Udal-eskoletan, Frankismo garaian depuratuta izan arte.

## Biografia

Iruñean jaio zen, 1899ko abenduaren 26an. Bere ama Romana Garaikoetxea Gartzaindarra zen.
Irakasle ikasketak San Jose Plazan zegoen Eskola Normalean egin zituen; eta 1916an ikasketak bukatzerakoan, San Francisco Udal-ikastetxean hasi zen maistra bezala. Iruñean 1931ean Emakume Abertzale Batza antolatzerakoan, zuzendariorde izan zen. Euzko Alderdi Jeltzalearen asanblada nazionaletan hainbat aldiz ordezkari izan zen. Euskararen Adiskidearen eta Eusko Ikaskuntzaren zenbait ekintzetan ere parte hartu zuen garai hartan.
Iruñeko lehen ikastolaren sorrera bultzatu zuen 1932. urtean, bera bezala San Jose Plazako Eskola Normalean ikasi zuten Maria Biskarret eta Julia Fernandez Zabaletarekin batera. Gerra zibila hasi zenean, Iruñeko Udal-eskolatik bota egin zutenez, klase partikularrak ematea izan zen bere ogibide bakarra, baina urte batzuen ondoren, 1957ko otsailaren 27an, onartua izan zen berriz ere Foru Diputazioaren dekretu baten bidez.

## Erreferentziak

* ↑ «Catalina Alastuey y Garaicoechea» Euskomedia (Noiz kontsultatua: 2017-03-24).
* ↑ (Gaztelaniaz) PAMPLONA, A.O.. Pamplona, con nombre de mujer. (Noiz kontsultatua: 2017-03-24).
* ↑ Hik hasi 68. zenbakia. .

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 187.or.

## Kanpo estekak

* Catalina Alastuey y Garaicoechea.
* Eskola normala
* Pamplona, con nombre de mujer, 12 de noviembre de 2012, Diario de Pamplona
* Pamplona recupera sus mujeres, 15 de junio de 1998, Periódico El País
* Datuak: Q29019667
# Catalina Flaquer

Catalina Flaquer, Na Catalina Torreta izenez ere ezaguna (Capdepera, Balearrrak, 1876 – Porreras, Balearrak, 1937ko urtarrilaren 5a) aktibista politiko espetxeratua eta torturatua izan zen alabak non zeuden ez esateagatik.Roges des Molinar izeneko taldekideekin fusilatu zuten Porrerasko hilerrian.

## Biografia

Catalinak saskiak egiten zituen El Molinar auzoko bere etxean. Langile auzoa zen, arrantzaleena, eta lehenengo gas eta larrugintzako beharginena. .
Catalinak iritzi politiko sendoak zituen, eta emakumea askatzeko eta bizitza politikoan bete-betean parte hartzeko borrokatu zen. Ideologia komunistakoa, Antonia eta Maria Pascual Flaquer alabekin batera, Les Roges des Molinar izenez ezagutzen ziren.
1934an, Emakumearen Nazioarteko Eguna ospatu zen lehen aldiz Mallorcan, martxoaren 8an, beren eskubideak erreklamatzeagatik fabrika batean erre zituzten 129 emakume amerikar oroitzeko. Egun horretan parte hartu zuten Aurora Picornellek eta beste emakume batzuek, bai Antonia Rigo bezalako errepublikanoek, edo sozialistek, hala nola Pilar Sánchezek. Horiek guztiek, Palman egin zituzten lau mitinetan, oinarrizko elikagaiak garestitzea, umezurztegien beharra umeentzat, faxismoaren aurkako borroka eta Elizak gizartean zuen boterea murrizteko beharra izan zituzten ardatz, oztopo baitzen emakumea askatzeko.
Espainiako Gerra Zibilean, emakume horien bizitza zapuztu egin zen. Catalina Flaquer kartzelaratu eta torturatu egin zuten, alabak non zeuden esan zezan. Ez zuen ezer adierazi, baina, azkenean aurkitu egin zituzten alabak eta Ca'n Salas kaleko emakumeen kartzelara eraman zituzten ama-alabak..
1937ko urtarrilaren 5eko gauean, Catalina Flaquer eta bere alabak Porrerasko hilerrian fusilatu zituzten, Aurora Picornell eta Belarmina González Rodríguezekin batera.

## Aintzatespenak

* Palma Mallorcakoan kale batek Catalina Fraquer izena darama

## Erreferentziak

* 1 2 3 4 «Diccionari biogràfic de dones» dbd.vives.org.
* 1 2 «La “Pasionaria” de Mallorca y las “Rojas del Molinar”, f...» El Plural.
* ↑ «Carrer Catalina Flaquer - Callejero de Palma de Mallorca - Callejero.net» palma-de-mallorca.callejero.net.

## Bibliografia

* Peñarrubia, I. (2008). Mugimendu feminista eta sufragi (Segle XX). Palma: Edicions Document Balear.
* Escartín, J. M.; Serrano, A. R. (1997). Mallorca Contemporànian eman du.' Palma: Edicions Document Balear.

## Kanpo estekak

* Datuak: Q20876948
* Multimedia: Catalina Flaquer / Q20876948
# Catalina Foothills (Arizona)

Catalina Foothills Ameriketako Estatu Batuetako erroldak esleitutako leku bat da. Pima konderrian dago, Arizona estatuan. 52.401 biztanle ditu, 108,648375 kilometro koadroko azaleran banatuta.

## Ikus, gainera

* Pima konderria

## Kanpo estekak

* Datuak: Q1050250
# Cartas del parque

Cartas del parque (Parkeko gutunak) 1988an Kuban egin zen film dramatikoa da. Tomás Gutiérrez Aleak zuzendu zuen. Gidoia Tomás Gutiérrez Aleak eta Gabriel García Marquezek idatzi zuten.

## Aktoreak

* Víctor Laplace
* Ivonne López Arenal
* Miguel Paneke
* Mirta Ibarra
* Adolfo Llauradó
* Elio Mesa

## Argumentua

Istorioa Matanzas hirian gertatzen da, Habanatik ehun kilometro mendebaldera, 1913an. Bi gazte maiteminduta daude: (Ivonne López) eta Juanek (Miguel Paneke). Nor berak bere aldetik eta besteak jakin gabe, eskribau baten zerbitzuak eskatzen dituzten, horrek idazten dituen gutunen bidez komunikatzeko. Pixkanaka-pixkanaka, eskribauaren sentimenduak bere borondatearen gainetik nagusituko dira eta betiereko egia bat erakutsiko du: maitasunari ezin zaio tranparik egin; maitasuna da joko honetan nagusi.

## Erreferentziak

* ↑ https://www.imdb.com/title/tt0094838/

## Kanpo estekak

* Datuak: Q5753867
# Cartavioko geltokia

Cartavio Asturiasko Printzerriko tren geltoki bat da, Navia udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Ferrol — Gijon

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R1FerrolXubia • San Sadurniño • Cerdido • Ortigueira • O Barqueiro • O Vicedo • Viveiro–Geltokia • Xove–Geltokia • San Cibrao • Burela • Foz • Ribadeo • A Veiga • Viladevelle • Castropol • As Campas • Tol • Tapia de Casariego • A Caridá • Cartavio • Lloza • Medal • Navia • Piñeira–Viyauril • Viḷḷapedre • Outur • Ḷḷuarca • Barcia • Caneiru • San Cristobal • Cadavéu • Tablizo • Vaḷḷouta • Santa Marina • Nuviana • Valdréu • Soutu Lluiña • San Cosme • Samartín de Lluiña • la Madalena • Villamar • Cuideiru • Muros • Pravia • Grau • Trubia • San CloyoOviedo/Uviéu :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q17631182
# Cartaya

Cartaya Huelvako probintziako (Andaluzia) udalerri bat da. Itsas mailatik 26 metro gorago dago, eta Huelvatik 35 kilometrora. 2011n 19.044 biztanle zituen, eta guztira 226,4 kilometro koadro ditu.

## Kanpo estekak

* (Gaztelaniaz) Cartayako udalaren webgunea
* CartayaWeb.com
* (Gaztelaniaz) Cartaya posta kodea.
* Datuak: Q846156
* Multimedia: Cartaya / Q846156
# Cartagenako portua

Cartagenako portua, Espainiako Cartagena hirian dagoen portu bat da, Murtziako Erkidegoan. Trafikoari dagokionez, Espainiako hirugarren porturik handiena da, Algecirasko portua eta Valentziako portuaren ondoren. Bartzelonako portuaren atzetik dago, eta Tarragonako portua, Bilboko portua edo Huelvako portuak baina trafiko handiagoa du.

## Kanpo estekak

* Webgune ofiziala (Gaztelaniaz)
* Datuak: Q6092240
* Multimedia: Port of Cartagena, Spain / Q6092240
# Cartagogena

Cartagogena Tortricidae familiako sits genero bat da. Bere espezie tipoa Cartagogena ferruminata da.

## Espezieak

| Espeziea | Egoera |
| Cartagogena februa | daturik gabe |
| Cartagogena ferruminata | daturik gabe |
| Cartagogena filtrata | daturik gabe |

## Kanpo estekak

* Datuak: Q5047037
* Espezieak: Cartagogena
# Cartajima

Cartajima Málagako udalerria da, Serranía de Ronda eskualdean dagoena.
2008ko urtarrilaren 1eko erroldaren arabera 242 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630168
* Multimedia: Cartajima / Q1630168
# Cartas marruecas

Cartas marruecas (euskaraz: marokoar gutunak) José Cadalso espainiar idazlearen gutun nobela bat da. Nobela protagonistek elkarri bidalitako gutunez osatzen da, 90 gutun inguru dituelarik. Hauen bitartez, egileak garaiko Espainiako gizartearen kritika zorrotza egiten du, noblezia, hitzartutako ezkontzak eta baita beste hainbat kontzeptu kritikatuz.

## Pertsonaiak

Pertsonaia nagusiak hiru dira: Gazel, Ben-Beley eta Nuño. Lehenengo biak atzerritarrak dira, marokoarrak, zehazki. Gazel Espainiara heldutako enbaxadorea da, eta Ben-Beley Marokon geratu den bere maisua. Nuño, berriz, espainiarra eta kristaua, Gazelen laguna eta gida espainiar gizartean. Cadalsok bi marokoarren ikuspuntua erabiltzen du, aurreiritzirik gabea, Espainiako gizartea eta bere ohiturak kritikatzeko.

## Edukiak

Gutun gehienak Gazelek Ben-Bely-ri bidalitakoak dira, nahiz eta badauden Ben-Beley-ek Gazeli, honek Nuñori eta Nuñok Gazel eta Ben-Beleyri idatziak daudenak. Gutun gehienetan, Gazelek bere maisuari espainiar ohiturak kontatzen dizkio, askotan zentzugabeak iruditzen zaizkionak. Zerbait ulertzen ez duenean, bere lagun Nuñori eskatzen dio azaltzeko, baina azkenean, hau ere ohitura edo kontzeptu zentzugabea dela konturatzen da.

## Kanpo estekak

* Datuak: Q1045762
* Multimedia: Cartas marruecas / Q1045762
# Cartago (Costa Rica)

Cartago Costa Ricako hiria da, Cartago probintziako hiriburua. Erdialdeko Haranean dago, 1.435 metroko garaieran, Irazú sumendiaren magalean, San Josetik 24 kilometro hego-ekialdera. 2011n 151.744 biztanle zituen. Lurrikarek behin baino gehiagotan suntsitu izan dute, 1910. urtean bereziki.

## Geografia
### Klima

Datu klimatikoak (Cartago) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 24.3 | 25.1 | 26.4 | 26.7 | 25.8 | 25.1 | 24.8 | 24.8 | 24.9 | 24.7 | 24.4 | 24.0 | 25.1 |
| Batez besteko tenperatura minimoa (°C) | 14.6 | 14.6 | 14.6 | 15.0 | 15.7 | 15.5 | 15.7 | 15.4 | 15.0 | 15.1 | 15.5 | 15.4 | 15.2 |
| Pilatutako prezipitazioa (mm) | 20.4 | 21.7 | 47.8 | 110.1 | 333.1 | 327.8 | 199.5 | 241.6 | 410.8 | 424.6 | 182.4 | 54.5 | 2374.3 |
| Iturria: Instituto Meteorológico Nacional ||||||||||||||

## Erreferentziak

* ↑ Censo del 2011. Instituto Nacional de Estadística y Censo, inec.go.cr (Noiz kontsultatua: 2017-12-16).
* ↑ Lur entziklopedietatik hartua.
* ↑ Instituto Meteorológico Nacional. (Noiz kontsultatua: 2017-12-16).

## Kanpo estekak

* Datuak: Q30617
* Multimedia: Cartago / Q30617
# Cartago (Kalifornia)

Cartago Ameriketako Estatu Batuetako erroldak esleitutako leku bat da. Inyo konderrian dago, Kalifornia estatuan. 62 biztanle ditu, 3,036018 kilometro koadroko azaleran banatuta.

## Ikus, gainera

* Inyo konderria

## Kanpo estekak

* Datuak: Q2482976
# Cartago probintzia

Cartago probintzia (gaztelaniaz: Provincia de Cartago) Costa Ricako probintzia bat da. 3.124,67 km²ko azalera du eta 2011ko erroldaren arabera 490.903 biztanle zituen.

## Banaketa administratiboa

Cartago probintzia 8 kantoitan eta 51 barrutitan banatuta dago:
* Cartago (Cartago)
* Paraíso (Paraíso)
* La Unión (Tres Ríos
* Jiménez (Juan Viñas)
* Turrialba (Turrialba)
* Alvarado (Pacayas)
* Oreamuno (San Rafael)
* El Guarco (Tejar)

## Kanpo estekak

* Datuak: Q502181
* Multimedia: Cartago Province / Q502181
# Bougainville uhartea

Bougainville Papua Ginea Berriko uhartea da, Bougainvilleko Eskualde Autonomoko handiena. Geografikoki Salomon uhartediaren zati den arren, ez dago Salomon Uharteak estatuaren barnean. 9.318 kilometro koadroko eremua du, eta 2000. urtean 175.160 biztanle zituen.

## Geografia

Oso uharte menditsua da, eta bertan bi sumendi daude (Balbi eta Bagana). Landaredi trinkoak estaltzen du, neurri handi batean, uhartea. Ekialdeko kostaldean ordoki estu bat ageri da, Kietatik hurbil.

### Klima

Datu klimatikoak (Bougainville) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 32 | 32 | 31 | 31 | 31 | 31 | 30 | 31 | 31 | 30 | 31 | 31 | 31 |
| Batez besteko tenperatura minimoa (°C) | 22 | 22 | 23 | 22 | 22 | 22 | 22 | 22 | 22 | 22 | 22 | 23 | 22 |
| Pilatutako prezipitazioa (mm) | 564 | 191 | 373 | 290 | 282 | 241 | 505 | 323 | 353 | 582 | 417 | 488 | 4608 |
| Iturria: Weatherbase ||||||||||||||

## Historia

Uharteak Louis Antoine de Bougainville itsasgizon frantsesari zor dio izena, hark aurkitu baitzuen 1768. urtean. Buka uhartearekin batera, Alemaniaren esku egon zen 1899tik 1914ra bitartean. Australiaren mende 1921ean, japoniarrek hartu zuten 1942. urtean. AEBek 1943. urtean eraso zuten. Bigarren Mundu Gerra bukaeran NBEk (Nazio Batuen Erakundeak) Australiaren mende utzi zuen uhartea 1975. urtera arte.
Bougainvillek birritan adierazi du independentzia, 1975ean eta 1990ean. Bigarren honek gerra zibil odoltsua izan zuen ondorio, 1998ko su etenenarekin bukatu zena. 2002an autonomia politikoa lortu ondoren, 2005ean estatutu berri bat lortu zuen, autodeterminazio eskubidea onartzen duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-10-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Weatherbase: Historical Weather for Bougainville, Papua New Guinea. weatherbase.com (Noiz kontsultatua: 2011ko azaroa).

## Kanpo estekak

* Datuak: Q201766
* Multimedia: Bougainville Island / Q201766
# Bougainvilleko Eskualde Autonomoa

Bougainvilleko Eskualde Autonomoa (ingelesez: Autonomous Region of Bougainville) Papua Ginea Berriko 22 probintzietako bat da, eskualde autonomo estatusa duena. Bougainville eta hurbileko beste uharte batzuk hartzen ditu. 9.384 kilometro koadroko eremua du, eta 2011n 249.358 biztanle zituen. Hiriburua Buka da.
Bougainvilleko lur azpia aberatsa da oso, eta urre eta kobre erreserba erraldoiak ditu. Pangunako meatzea munduko handienetakoa izan da. Hala ere, ustiapenaren etekin ekonomikorik ez jasotzeagatik, eta ingurumenaren kalteak etxean sufritzeagatik matxinatu ziren herritarrak. Bougainvilleko Armada Iraultzailea sortu zuten, eta meatzea ixtea lortu zuten atentatuen bidez. Gerra latza izan zuten eta NBEren laguntzari esker erreferenduma egin zen 2019an, Papua Ginea Berritik askatzeko. Independentziaren aukerak irabazi zuen % 98,31ko aldeko botoekin.

## Erreferentziak

* ↑ «Estatu bat ernaltzen Ozeanian» Berria 2016-09-09.

## Kanpo estekak

* Datuak: Q18826
* Multimedia: Autonomous Region of Bougainville / Q18826
# Bougainvilleren independentziarako 2019ko erreferenduma

Bougainvilleren independentziarako 2019ko erreferenduma 2019ko urriaren 17an Bougainvilleko Eskualde Autonomoan egin zen independentzia erreferenduma da. Nahiz eta galdeketa Papua Ginea Berriko gobernuaren eta Bougainvilleko Eskualde Autonomoaren artean adostutakoa izan, emaitza ez da loteslea izango. Hortaz, Papua Ginea Berriko gobernuak izango luke azken hitza hautesleek independentziaren alde egingo balute.
Independentziaren aukerak irabazi zuen % 98,31ko aldeko botoekin.

## Kanpo estekak

* Datuak: Q42417787
# Bougey

Bougey Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 85 biztanle zituen.

## Demografia
### Biztanleria

2007an Bougey udalerrian erroldatutako biztanleak 85 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 52 etxebizitza zeuden, 34 familiaren etxebizitza nagusia ziren, 10 bigarren erresidentzia ziren eta 8 hutsik zeuden. 49 etxeak ziren eta 3 apartamentuak ziren. 34 etxebizitza nagusietatik 30 bere jabearen bizilekua ziren, 3 alokairuan okupaturik zeuden eta 1 doan lagata zegoen; 3 etxek hitu gela zituzten, 7 etxek lau zituzten eta 24 etxek bost zituzten. 22 etxek euren parking plaza propioa zuten azpian. 10 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bougey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 8 |
| 0 | 75-79 | 0 |
| 4 | 70-74 | 0 |
| 4 | 65-69 | 4 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 8 |
| 4 | 40-44 | 0 |
| 8 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 8 | 15-19 | 4 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 53 ziren, horien artean 44 aktiboak ziren eta 9 inaktiboak ziren. 44 pertsona aktiboetatik 41 lanean zeuden (25 gizon eta 16 emakume) eta 3 langabezian zeuden (3 emakume eta 3 emakume). 9 pertsona inaktiboetatik 4 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen eta 1 ibilgailuen saltze eta konpontze enpresa zen.
2000. urtean Bougey udalerrian 6 nekazaritza-ustiategi zeuden, 582 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q832909
* Multimedia: Bougey / Q832909
# Bougainville (argipena)

Bougainville izenak hainbat adiera du:
* Bougainville uhartea, Papua Ginea Berrian, zeinak inguruko uharte batuzekin Bougainvilleko Eskualde Autonomoa osatzen duen.
* Louis Antoine de Bougainville itsasgizon frantziarra.
* Bougainvillea eran idatzi ohi den landarea Bugainbilea da euskaraz.
# Boughrood

Boughrood, galesez: Bochrwd, Galesko merkatu udalerri txiki bat da, Powys konderrian. Glasbury komunitatean dago. Wye ibaitik hurbil, eta Hay-on-Wye eta Builth Wells udalerrien artean.

## Kanpo estekak

* Datuak: Q4949412
* Multimedia: Boughrood / Q4949412
# Boughton House

Boughton House edo Boughton Etxea, Ingalaterrako Weekley udalerrian dagoen landetxe edo jauregi bat da, Northamptonshire konderrian, eta Kettering udalerritik 4,8 kilometro ipar-ekialdera. Kokatua dagoen lurjabetzak 4,451.5 hektareako azalera du.
Gaur egungo eraikina 1683an Ralph Montagu, Montaguko 1. Dukeak bere aitarengandik ondorengotzan jaso bezain azkar berreraiki zuen. Lorategi dotoreez inguratua dago.
Gaur egun museoa da.
* Datuak: Q4949432
* Multimedia: Boughton House / Q4949432
# Bougarber

Bougarber Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q174383
* Multimedia: Bougarber / Q174383
# Chamerau

Chamerau Alemaniako udalerria da. Bavaria estatuan dago, [[Cham (barrutia)|Cham]] barrutian. 2014an 2.560 biztanle zituen 23,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505413
* Multimedia: Chamerau / Q505413
# Carapeguá

Carapeguá (guaranieraz: Karapegua) Paraguaiko udalerri bat da, Paraguaríko departamenduan kokatua. 442 km²ko azalera du eta 2017ko estimazioen arabera 36118 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1035409
* Multimedia: Carapeguá / Q1035409
# Carapidae

Carapidae arrain ofidiformeen familia da, Atlantikoko, Indiako eta Ozeano Bareko ur tropikaletan bizi dena..

## Generoak

FishBaseren arabera, familiak egun 36 espezie ditu, 8 generotan banaturik:
* Carapinae subfamilia
** Carapus
** Echiodon
** Encheliophis
** Onuxodon
* Pyramodontinae subfamilia
** Eurypleuron
** Pyramodon
** Snyderidia
* Tetragondacninae subfamilia
** Tetragondacnus

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q1307559
* Multimedia: Carapidae / Q1307559
* Espezieak: Carapidae
# Carapelle

Carapelle Italiako udalerri bat da. Foggiako probintzian kokatuta dago, Apulia eskualdean. 6.817 biztanle ditu, 25 kilometro koadroko azaleran banatuta.

## Mugakideak

Carapellek honako udalerri hauekin egiten du muga:
Cerignola Foggia Manfredonia Ordona Orta Nova

## Kanpo estekak

* Datuak: Q51899
* Multimedia: Carapelle / Q51899
# Carapelle Calvisio

Carapelle Calvisio Italiako udalerri bat da. L'Aquilako probintzian kokatuta dago, Abruzzo eskualdean. 78 biztanle ditu, 14,79 kilometro koadroko azaleran banatuta.

## Mugakideak

Carapelle Calvisiok honako udalerri hauekin egiten du muga:
Calascio Capestrano Caporciano Castelvecchio Calvisio Isola del Gran Sasso d'Italia Navelli San Pio delle Camere Santo Stefano di Sessanio

## Kanpo estekak

* Datuak: Q50069
* Multimedia: Carapelle Calvisio / Q50069
# Carapebus

Carapebus Brasilgo udalerri bat da, Rio de Janeiroko estatuan kokatua. 13.847 biztanle ditu 308,13 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1787642
* Multimedia: Carapebus / Q1787642
# Carapicuíba

Carapicuíba Brasilgo udalerri bat da, São Pauloko estatuan kokatua. 387.121 biztanle ditu 34,546 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q176891
* Multimedia: Carapicuíba / Q176891